Фуат Шәкірұлы Мансұров — Қазақстан Энциклопедиясы
"Фуат Шәкірұлы Мансұров — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Фуат Шәкірұлы Мансұров — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Фуат Шәкірұлы Мансұров — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 154
TEXT: Қазақстан Энциклопедиясы Фуат Шәкірұлы Мансұров — дирижер, Қаз КСР-інің, Татар АКСР-інің және РФ-ның халық артисі 1950 жылы Алматы мемлекеттік консерваториясының дирижерлік факультетін бітірді. Одан кейін Мәскеу мемлекеттік консерваториясында оқыды. Қазақ мемлекеттік халық аспаптар оркестрінің, 1953 — 56 жылы Қазақ мемлекеттік опера және балет театрының, Қазақ радиосының симфониялық оркестрінің дирижері болды. 1958 жылдан Қаз КСР мемлекеттік симфониялық оркестрінің құрамымен Германияда, Польшада, Италияда және т. шет елдерде өнер көрсетті, ал 1963 жылдан Қазақ мемлекеттік опера және балет театрының бас дирижері болды. 1968 жылдан Татарстан опера және балет театрының, 1969 жылдан Үлкен театрдың, 1985 жылдан Қазан филармониясы мемлекеттік симфониялық оркестрінің бас дирижері әрі көркемдік жетекшісі. Сондай-ақ Алматы мемлекеттік консерваториясында педагогикалық қызметпен шұғылданды, Мәскеу мемлекеттік консерваториясында дирижерліктен сабақ берді. Мәскеу қаласында өткен Жастар мен студенттердің бүкіл дүниежүзілік фестивалінің, 2-Бүкілодақтық дирижерлер байқауының, Татарстан Республикасы Мемлекеттік сыйлығы лауреаты болды. Достық және “Құрмет белгісі” орденімен марапатталған. Қазақ мәдениеті. Энциклопедиялық анықтамалық. ” ЖШС, 2005 ISBN 9965-26-095-8 Қазақ мәдениеті } }}} } }}}
